User talk:Eagainst

eagainst.com
Το “Eagainst.com – Autonomy against Barbarism” (Αυτονομία ενάντια στην Βαρβαρότητα) είναι ένας μη κερδοσκοπικός ανεξάρτητος διαδικτυακός σταθμός μέσα στο οποίο εκφράζεται άμεσα η ιδέα της αυτονομίας, και προβάλλονται οι αξίες της αυτο-οργάνωσης, της συλλογικότητας και της κοινωνικής δικαιοσύνης.

Το “Eagainst.com” δεν εκπροσωπεί κάποια συγκεκριμένη πολιτική οργάνωση. Ωστόσο συσπειρώνει όλα τα ιδεολογικά ρεύματα που αντιστέκονται στην απάνθρωπη ιδεολογία της κυριαρχίας και αποσκοπούν στην δημιουργία μιας ελευθεριακής, μη ιεραρχικής, μη καπιταλιστικής κοινωνίας που θα θέτει τον άνθρωπο ως κεντρικό της άξονα ενώ ταυτόχρονα αντιτίθεται σε κάθε μορφή εξουσίας (Φασισμό, Πατριαρχία, Σταλινισμό) και κάθε είδους κοινωνικό συντηρητισμό (εθνικισμό, ρατσισμό, σεξισμό, ομοφοβία).

Στην ομάδα μας συμμετέχουν εθελοντικά άνθρωποι και συλλογικότητες διαφόρων κοινωνικών κινημάτων με στόχο την δημιουργία ενός εναλλακτικού δικτύου πληροφόρησης πάνω σε θέματα που αφορούν τους κοινωνικούς αγώνες για την ελευθερία, την παιδεία, την καθημερινότητα, τις ανάγκες των μεταναστών, τους ελεύθερους χώρους, την αυτοδιοίκηση, και τα οικολογικά κινήματα, μέσα από ένα διαφορετικό πρίσμα ενημέρωσης και σχολιασμού.

Επιδιώκουμε να καταρρίψουμε τους αστικούς μύθους της δήθεν αντικειμενικής ενημέρωσης ενώ ταυτόχρονα αμφισβητούμε την κοινωνία της ψεύτικης ευτυχίας που βιώνουμε. Στοχεύουμε στην δραστηριοποίηση της κριτικής σκέψης του αναγνώστη, παροτρύνοντας τον να δει τα δρώμενα από μια διαφορετική οπτική γωνία, μακριά από την κατευθυνόμενη ενημέρωση των καθεστωτικών Μ.Μ.Ε.